PATVIRTINTA

Jonavos ,,Neries“ pagrindinės mokyklos

direktoriaus 2017 m. rugpjūčio 31 d.

įsakymu Nr. V-156

**JONAVOS „NERIES“ PAGRINDINĖS MOKYKLOS**

**SMURTO IR PATYČIŲ PREVENCIJOS IR INTERVENCIJOS VYKDYMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Jonavos ,,Neries“ pagrindinės mokyklos Smurto ir patyčių prevencijos ir intervencijos vykdymo tvarkos aprašas (toliau – Tvarkos aprašas) parengtas vadovaujantis Lietuvos Respublikos švietimo ir mokslo ministro 2017 m. kovo 22d. įsakymu Nr. V-190 ,, Dėl smurto prevencijos įgyvendinimo mokyklose rekomendacijų patvirtinimo“ ir 2017m. rugpjūčio 5d.įsakymu Nr. V-625 ,,Dėl rekomendacijų mokykloms dėl smurto artimoje aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje patvirtinimo“.
2. Tvarkos aprašo paskirtis – padėti mokyklos bendruomenei psichologiškai, dvasiškai ir fiziškai užtikrinti saugią, užkertančią kelią smurto, prievartos apraiškoms aplinką.
3. Mokyklos Tvarkos aprašas nustato patyčių stebėsenos, prevencijos ir intervencijos vykdymą individualiu, klasės, mokyklos ir šeimos lygmeniu.
4. Prevencija Tvarkoje suprantama kaip priemonės ir būdai, kuriais siekiama užkirsti kelią socialinės rizikos veiksniams atsirasti arba jų įtakai sumažinti, stiprinti apsauginius veiksnius. Prevencija yra nuolatinis , cikliškas procesas, apimantis esamų arba potencialiai galimų problemų identifikavimą, priemonių joms spręsti parinkimą ir vykdymą, poveikio vertinimą ir tolesnių veiksmų planavimą.
5. Intervencija Tvarkoje suprantama kaip mokyklos vadovo. Pavaduotojų, mokytojų, švietimo pagalbos specialistų ir kitų mokyklos darbuotojų (toliau –Darbuotojų) koordinuoti veiksmai, nukreipti į smurto ir patyčių stabdymą, taip pat- švietimo pagalbos priemonių visuma.
6. Tvarkos aprašas remiasi šiais principais:
   1. į smurtą ir patyčias būtina reaguoti nepriklausomai nuo jų turinio (dėl socialinės padėties, lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;
   2. kiekvienas mokyklos administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;
   3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų, bei nepriklausomai nuo besityčiojančiųjų ar patiriančių patyčias amžiaus ir pareigų;
   4. kiekvienas mokyklos bendruomenės narys ar mokykloje dirbantis darbuotojas turi mokėti tinkamai reaguoti patyčių situacijoje.
7. Visi mokyklos bendruomenės nariai turi būti susipažinę su mokyklos Smurto ir patyčių prevencijos ir intervencijos vykdymo tvarka ir patvirtinti tai savo parašu.
8. Tvarkos apraše vartojamos sąvokos:
   1. patyčios – tai psichologinę ar fizinę jėgos persvarą turinčio asmens ar asmenų grupės kitam asmeniui daromi tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą;
   2. patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):
      1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;
      2. fizinės patyčios: mušimas, spardymas, spaudimas, dusinimas, užkabinėjimas, turtinė žala ir kt.;
      3. socialinės patyčios: socialinė izoliacija arba tyčinė atskirtis, gandų skleidimas ir kt.;
      4. elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.
   3. patyčias patiriantis vaikas – mokinys, iš kurio yra tyčiojamasi;
   4. besityčiojantysis/skriaudėjas – vaikas ar suaugęs, inicijuojantis patyčias ir/ar prisidedantis prie jų;
   5. patyčias patiriantis suaugęs – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi mokinys (-iai);
   6. patyčių stebėtojas – vaikas, matantis ar žinantis apie patyčias;
   7. patyčių prevencija – veikla, skirta patyčių rizikai mažinti, imantis mokyklos bendruomenės narių (vaikų, administracijos atstovų, pedagogų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių;
   8. patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant jų tėvus (globėjus, rūpintojus);
   9. patyčių prevencijos ir intervencijos stebėsena – patyčių situacijos mokykloje stebėjimas, renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolimesnės raidos ir galimo poveikio prognozavimas.

**II SKYRIUS**

**PATYČIŲ STEBĖSENA IR PREVENCIJA MOKYKLOJE**

1. Smurto ir patyčių prevencija ir intervencija yra svarbi mokyklos veiklos dalis, kurios planavimu, organizavimu ir stebėsena rūpinasi mokyklos vadovas, direktoriaus pavaduotojai ugdymui, Vaiko gerovės komisijos nariai, klasių vadovai, o jos vykdyme dalyvauja visi mokyklos bendruomenės nariai.
2. Mokyklos vadovas yra atsakingas už mokyklos Tvarkos aprašo parengimą ir vykdymą, už stebėsenos rezultatais paremto kasmetinio mokyklos patyčių prevencijos priemonių plano parengimą, jo pristatymą mokyklos bendruomenei ir vykdymą.
3. Patyčių prevencijos ir intervencijos vykdymo tvarkos įgyvendinimą mokykloje koordinuoja 4 asmenys, sudarantys patyčių prevencijos ir intervencijos vykdymo grupę: Vaiko gerovės komisijos pirmininkas, direktoriaus pavaduotojas ugdymui, atsakingas už neformalųjį ugdymą mokykloje, psichologas, socialinis pedagogas, kurie kasmet:
   1. inicijuoja ir koordinuoja anoniminės vaikų apklausos vykdymą ir apibendrina jos rezultatus;
   2. surenka apibendrintus duomenis iš klasių vadovų ar direktoriaus pavaduotojų ugdymui dėl mokykloje fiksuotų pranešimų apie patyčias ir atlieka jų analizę;
   3. remiantis apklausos ir pranešimų apie patyčias analizės duomenimis, rengia smurto ir patyčių prevencijos ir intervencijos priemonių planą;
   4. aptaria turimą informaciją, svarsto smurto ir patyčių prevencijos ir intervencijos priemonių taikymo plano turinį Vaiko gerovės komisijos posėdyje;
   5. teikia siūlymus mokyklos vadovui dėl smurto ir patyčių prevencijos ir intervencijos priemonių įgyvendinimo mokykloje, mokyklos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;
   6. teikia siūlymus mokyklos vadovui dėl mokyklos Tvarkos aprašo tobulinimo;
   7. atlieka kitus mokykloje Tvarkos apraše numatytus veiksmus.
4. Klasių vadovai kasmet išanalizuoja ir apibendrina turimus pranešimus apie patyčias, informuoja Vaiko gerovės komisiją, narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su smurtu ir patyčiomis.

**III SKYRIUS**

**PATYČIŲ INTERVENCIJA MOKYKLOJE**

1. Visais įtariamų ir realių smurto ir patyčių atvejais kiekvienas mokyklos administracijos atstovas, mokytojas ar švietimo pagalbos specialistas, kitas darbuotojas reaguodamas nedelsiant:
   1. įsikiša, įtarus ir/ar pastebėjus patyčias – nutraukia bet kokius tokį įtarimą keliančius veiksmus;
   2. primena mokiniui, kuris tyčiojasi, mokyklos nuostatas ir elgesio taisykles;
   3. esant pagalbos mokinio sveikatai ir gyvybei reikalingumui, kreipiasi į pagalbą galinčius suteikti asmenis (tėvus (globėjus, rūpintojus) ar mokyklos darbuotojus bei mokykloje dirbantį visuomenės sveikatos priežiūros specialistą ar institucijas (pvz., policija, greitoji pagalba);
   4. informuoja klasės vadovą, socialinį pedagogą apie įtariamas ir/ar įvykusias patyčias (jei turi) pateikia išsaugotus įrodymus.
   5. jei tiesiogiai informuoja Vaiko gerovės komisijos pirmininką, psichologą ar socialinį pedagogą apie įtariamas ir/ar įvykusias patyčias (ar elektronines patyčias), kartu pateikia užpildytą pranešimo apie patyčias formą (1 priedas).
2. Mokyklos administracijos atstovo, mokytojo, švietimo pagalbos specialisto ar kito darbuotojo veiksmai, atliekami nedelsiant, įtarus ir/ar pastebėjus patyčias kibernetinėje erdvėje ar gavus apie jas pranešimą:
   1. išsaugo vykstančių kibernetinių patyčių įrodymus ir nedelsiant imasi visų reikiamų priemonių kibernetinėms patyčioms sustabdyti;
   2. įvertina grėsmę mokiniui, esant poreikiui ,kreipiasi į pagalbą galinčius suteikti asmenis (tėvus (globėjus rūpintojus) ar mokyklos darbuotojus, ar institucijas (pvz., policija,);
   3. surenka informaciją apie besityčiojančių tapatybę, dalyvių skaičių ir kitus galimai svarbius faktus;
   4. informuoja klasės vadovą, Vaiko gerovės komisijos pirmininką, psichologą ar socialinį pedagogą apie kibernetines patyčias ir pateikia įrodymus (išsaugotą informaciją);
   5. socialiniam pedagogui arba vienam iš Vaiko gerovės komisijos narių (psichologui, VGK pirmininkui) atsakingų už Smurto ir patyčių prevencijos ir intervencijos vykdymą, klasės vadovas perduoda užpildytą pranešimą apie patyčias (forma 1 priede).
3. Klasės vadovas gavęs informaciją apie įtariamas ir/ar įvykusias patyčias:
   1. išsiaiškina situaciją, nustato, ar tai patyčių atvejis;
   2. organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia mokinių tėvus dalyvauti pokalbiuose;
   3. visais atvejais apie įtariamas ir/ar įvykusias patyčias informuoja socialinį pedagogą ar vieną iš vaiko gerovės komisijos narių, atsakingų už Smurto ir patyčių prevencijos ir intervencijos vykdymą, perduoda užpildytą pranešimo apie patyčias formą (1 priedas);
   4. užpildytą formą priėmęs asmuo užfiksuoja patyčių atvejį patyčių ir smurto registracijos žurnale (žurnalas laikomas VGK pirmininko kabinete);
   5. vykdo tolesnę patyčių situacijos stebėseną.
4. Klasės vadovas, nesiliaujant patyčioms ar esant sudėtingesniam patyčių atvejui, kreipiasi į Vaiko gerovės komisijos pirmininką ar narius, atsakingus už Smurto ir patyčių prevencijos ir intervencijos vykdymą ir perduoda surinktus faktus apie netinkamą elgesį.
5. Mokyklos Vaiko gerovės komisija ar nariai, atsakingi už Smurto už patyčių prevencijos ir intervencijos vykdymą, įvertinus turimą informaciją:
   1. numato veiksmų planą, supažindina su jo nevykdymo pasekmėmis skriaudėją ir jo tėvus (globėjus, rūpintojus) esant poreikiui koreguoja veiksmų planą;
   2. informuoja apie esamą situaciją mokyklos vadovą, Jonavos savivaldybės administracijos Vaikų teisių apsaugos skyrių bei kitas suinteresuotas institucijas;
   3. atlieka kitus mokyklos tvarkos apraše numatytus veiksmus.
6. Mokiniui pasityčiojus iš administracijos atstovo, mokytojo, švietimo pagalbos specialisto ar kito darbuotojo asmuo pastebėjęs ir/ar įtaręs patyčias turi nedelsiant informuoti mokyklos vadovą, kuris imasi Tvarkos apraše ar kituose mokyklos dokumentuose numatytų veiksmų.
7. Administracijos atstovui, mokytojui, švietimo pagalbos specialistui ar kitam darbuotojui pasityčiojus iš mokinio asmuo pastebėjęs ir/ar įtaręs patyčias turi nedelsiant informuoti mokyklos vadovą (jo nesant vadovo pavaduotoją), kuris imasi Tvarkos apraše ar kituose mokyklos dokumentuose numatytų veiksmų.
8. Mokyklos vadovas (jo nesant vadovo pavaduotojas), sužinojęs apie mokyklos darbuotojo patiriamas patyčias arba mokyklos darbuotojo tyčiojimąsi, privalo nedelsiant imtis priemonių, numatytų Tvarkos apraše. Apie nustatytus vaiko teisių pažeidimus mokykla informuoja Jonavos rajono savivaldybės institucijas: Vaiko teisių apsaugos skyrių, policiją.
9. Kitiems patyčių dalyviams pagal individualius poreikius mokykloje teikiama švietimo pagalbos specialistų ar pedagogų pagalba socialinio pedagogo, psichologo, mokyklos vadovų).
10. Tais atvejais, kai mokykloje nėra švietimo pagalbos specialistų ar yra kitos priežastys, dėl kurių negali būti teikiama švietimo ar kita pagalba, ar netikslinga ją teikti mokykloje, klasės vadovas ar kuratorius ir/ar administracijos atstovas nukreipia mokinį ir jo tėvus (globėjus, rūpintojus) į Jonavos rajono savivaldybės pedagoginę psichologinę tarnybą arba, esant, reikalui į Jonavos PSPC psichikos sveikatos centrą.

**IV SKYRIUS**

**BAIGIAMOSIOS NUOSTATOS**

1. Visi dokumentai, esantys mokinio asmens byloje, ir duomenys, susiję su mokiniu ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti mokinio teises ir teisėtus interesus.
2. Kiekvienų mokslo metų pabaigoje atliekama anoniminė mokinių ir / ar jų tėvų ir pedagogų apklausa, siekiant išsiaiškinti patyčių situaciją mokykloje. Duomenys apibendrinami ir pagal gautus rezultatus sudaromas veiklų planas kitiems mokslo metams.
3. Siekiant padėti mokyklos darbuotojams veiksmingai reaguoti į kraštutinius mokinių netinkamo elgesio atvejus bei iškilusią grėsmę mokyklos bendruomenės narių fiziniam ir psichologiniam saugumui mokykloje galioja ,,Poveikio priemonių taikymo netinkamai besielgiantiems mokiniams sąlygos ir tvarka“ patvirtinta direktoriaus 2012 m. lapkričio 28 d. įsakymu Nr. V-259 (2 priedas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**JONAVOS „NERIES“ PAGRINDINĖ MOKYKLA**

**PRANEŠIMO APIE PATYČIAS FORMA**

**\_\_\_\_\_\_\_\_\_\_\_\_\_\_**

Pranešimo data

**Bendrieji duomenys:**

|  |  |
| --- | --- |
| **Kas** pranešė apie patyčias: |  |
| **Kam** pranešė apie patyčias: |  |
| **Kur** įvyko patyčios: |  |
| **Kada** įvyko patyčios: |  |
| Kokia **patyčių forma** naudota ar įtariama, kad buvo naudota: | |
| * ***Žodinės patyčios*** * ***Fizinės patyčios*** * ***Elektroninės patyčios*** * *Kiti pastebėjimai* (įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . | |
| Ar yra žinoma, kad tai ne pirmas kartas? |  |

**Duomenys apie patyčių dalyvius:**

|  |  |
| --- | --- |
| Asmens, *patyrusio patyčias* vardas, pavardė, klasė: |  |
| Asmens/-ų, *kuris tyčiojosi* vardas, pavardė, klasė: |  |
| Asmens/-ų, *stebėjusio patyčias* vardas, pavardė, amžius, klasė: |  |

**Išsamesnė informacija apie įvykį:**

|  |
| --- |
|  |

**Mokyklos pedagogo ar kito darbuotojo elgesys šioje patyčių situacijoje:**

|  |
| --- |
|  |

**Veiksmų po įvykio, planas su:**

|  |  |
| --- | --- |
| Asmeniu patyrusiu patyčias: |  |
| Asmeniu, kuris tyčiojosi: |  |
| Stebėtojais: |  |
| Patyčių dalyvių tėvais: |  |
| Kitais mokyklos darbuotojais: |  |
| Kita (įrašyti): |  |

**Su Jonavos „Neries“ pagrindinės mokyklos smurto ir patyčių prevencijos ir intervencijos vykdymo tvarkos aprašu, patvirtintu Jonavos „Neries“ pagrindinės mokyklos direktoriaus 2017 m. rugpjūčio 31 d. įsakymu Nr. V-156 susipažinau:**

|  |  |  |
| --- | --- | --- |
| **Eil. Nr.** | **Pavardė, vardas** | **Parašas** |
| **1** | **2** | **3** |
| 1 | Adomėlienė Vilija |  |
| 2 | Aksinavičienė Asta |  |
| 3 | Balandienė Daiva |  |
| 4 | Bareikaitė Dovilė |  |
| 5 | Baranauskaitė Irena |  |
| 6 | Belousovienė Edita |  |
| 7 | Bereznaja Irina |  |
| 8 | Bizokienė Loreta |  |
| 9 | Budrevičienė Rūta |  |
| 10 | Butiškis Rimantas |  |
| 11 | Bubelytė Pranciška Neringa |  |
| 12 | Cėgienė Snieguolė |  |
| 13 | Čekanavičienė Nijolė |  |
| 14 | Černiauskienė Danguolė |  |
| 15 | Černiauskas Gintautas |  |
| 16 | Dubikaitytė Virginija |  |
| 17 | Eimontienė Daiva |  |
| 18 | Gertman Tatjana |  |
| 19 | Gertman Michail |  |
| 20 | Grigaravičiūtė Aurelija |  |
| 21 | Guščiuvienė Virginija |  |
| 22 | Guogienė Laimutė |  |
| 23 | Guogienė Milada |  |
| 24 | Guogis Rolandas |  |
| 25 | Gončiarenka Olegas |  |
| 26 | Grinė Dainora |  |
| 27 | Jakaitienė Jolita |  |
| 28 | Jevdokimovienė Jadvyga |  |
| 29 | Kazokienė Ramutė |  |
| **1** | **2** | **3** |
| 30 | Kačerauskienė Jolanta |  |
| 31 | Karnusevičienė Irma |  |
| 32 | Kačenauskas Arūnas |  |
| 33 | Knygauskienė Violeta |  |
| 34 | Kovalenkovienė Olga |  |
| 35 | Kubiliūnienė Vilma |  |
| 36 | Kurganovas Genadijus |  |
| 37 | Kersnauskaitė Rasa |  |
| 38 | Krasauskienė Laura |  |
| 39 | Lapajevas Dmitrijus |  |
| 40 | Laurinavičienė Živilė |  |
| 41 | Liogienė Sonata |  |
| 42 | Miliukienė Edita |  |
| 43 | Merkelienė Eglė |  |
| 44 | Navickas Robertas |  |
| 45 | Pastuchova Nina |  |
| 46 | Paulikienė Gintarė |  |
| 47 | Prochorovienė Dalė |  |
| 48 | Putina Svetlana |  |
| 49 | Ratautienė Dalia |  |
| 50 | Raudeliūnė Asta |  |
| 51 | Rimkevičienė Vilija |  |
| 52 | Rybakovas Vladimiras |  |
| 53 | Rybakova Liudmila |  |
| 54 | Savickas Liudas |  |
| 55 | Sasnauskienė Danutė |  |
| 56 | Savickienė Loreta |  |
| 57 | Sinkevičius Arvydas |  |
| 58 | Skirmantienė Aldona |  |
| 59 | Stasiūnienė Stasė |  |
| 60 | Stundžienė Dalia |  |
| 61 | Švobienė Danguolė |  |
| 62 | Tatarūnienė Vida |  |
| **1** | **2** | **3** |
| 63 | Tarasevič Marija |  |
| 64 | Tamelienė Vaida |  |
| 65 | Takarevičienė Virginija |  |
| 66 | Teslionokas Aleksejus |  |
| 67 | Turauskienė Dalia |  |
| 68 | Urbanavičienė Lilita |  |
| 69 | Urbonavičienė Nomeda |  |
| 70 | Vilčiauskienė Jolanta |  |
| 71 | Vyčienė Vilma |  |
| 72 | Vorošilienė Janė |  |
| 73 | Zigmantaitė Jūratė |  |
| 74 | Žižienė Rima |  |

\_\_\_\_\_\_\_\_\_\_\_\_\_\_\_\_\_\_\_\_\_\_